RINCONETE-WEB	Ena aubèrja deth Molinillo, qu'ei ena termièra des famosi camps d'Alcudia, en tot vier de Castelha entà Andalosia, bèth dia des calorosi d'ostiu, se trapèren en era per edart dus gojats d'uns catorze o quinze ans: ne era un ne er aute depassauen solide es dètz-e-sèt; ambdús de bon pòrt, mès plan descosudi, trincadi e mautractadi; capa, que non n'auien; es pantalons èren de tela e es caucetes de carn.